Hrekkur sem nemandi í Beaufort í Norður Karólínu , verður fyrir , endar illa og nemandinn er fluttur á spítala . Landon Carter , sem er vinsæll nemandi sem er ekki með nein sérstök framtíðarplön , er sagður ábyrgur , og er neyddur til að taka þátt í samfélagsþjónustu eftir skóla í refsingarskyni , en meðal þess sem hann þarf að gera er að leika aðalhlutverkið ... Lesa meira Hrekkur sem nemandi í Beaufort í Norður Karólínu , verður fyrir , endar illa og nemandinn er fluttur á spítala . Landon Carter , sem er vinsæll nemandi sem er ekki með nein sérstök framtíðarplön , er sagður ábyrgur , og er neyddur til að taka þátt í samfélagsþjónustu eftir skóla í refsingarskyni , en meðal þess sem hann þarf að gera er að leika aðalhlutverkið í skólaleikritinu . Jamie Sullivan tekur einnig þátt í þessu sama , en hún er prestsdóttir , metnaðargjörn og á ekkert sameiginlegt með Landon . Þegar Landon ákveður að hann vilji gera þetta allt saman af heilum hug , þá biður hann Jamie um aðstoð og byrjar að eyða sífellt meiri tíma með henni . Smátt og smátt fer hann að verða skotinn í henni , sem hann áttti ekki von á að gerðist . Þau hefja ástarsamband , í óþökk vina hans og föður Jamie . En þegar leyndarmál kemur í dagsljósið , reynir á sambandið , og Landon og Jamie þurfa að líta í eigin barm . ... minna Mig langaði ferlega mikið að gefa þessari mynd þrjár stjörnur . Ástæðan er sú að hún er svo allt öðruvísi en flestar unglinga-ástarsögu-formúlu-myndir , að hún á margfalt hrós skilið fyrir . Þið vitið hvaða formúlu ég er að tala um : Halló stelpan og töff strákurinn , þessi týpíska öskubusku-saga , þar sem halló stelpan er sett í makeover og verður allt í einu svaka falleg og töff strákurinn missir andlitið og fellur fyrir henni og hún verður vinsæl og allir lifa hamingjusamir til skólaloka ... Nei hér er sko allt önnur saga á ferðinni , og miklu raunsærri og þannig séð fallegri . Hér er það töffarinn sem fær makeover , og þarf að takast á við sjálfan sig . Fyrst þarf hann að sætta sig við að hann laðast að halló stelpunni , og svo þarf hann að finna hugrekkið til að fara á móti vilja hópsins og hætta að vera aðaltöffarinn . Í rauninni er þetta þroskasaga hans og reyndar líka fleiri sögupersóna . En svo er ekki allt sem sýnist og endirinn ef til vill ekki það sem maður átti von á í upphafi . Mér finnst ýmislegt í seinni hlutanum draga myndina niður , en vil helst ekki skemma myndina fyrir ykkur með að segja hvað það er . Ég læt mér nægja að segja að sumt verði of fullkomið og annað full væmið . kannski myndin innihaldi bara aðeins of amerísk gildi fyrir Íslending eins og mig ... en ég samt verð að hrósa henni fyrir að taka á þessu öskubusku efni á réttan hátt . því af hverju í ósköpunum má ekki bara öskubuska vera í sínum hallærislega an þægilega kjól ? á ekki prinsinn bara að elska hana eins og hún er ? í þessari mynd gerir hann það .